ঢাকা :ফেসবুকে কথিত একটি স্ট্যাটাসের জেরে রংপুরের সদর উপজেলার পাগলাপীর ঠাকুরবাড়ি গ্রামে আগুন দিয়ে লুটপাট হয়েছে হিন্দুদের বাড়িতে। বিক্ষোভকারীদের দেওয়া আগুনে গ্রামের ৩০টি হিন্দু বাড়ির ক্ষতিগ্রস্ত পরিবারগুলো এখন খোলা আকাশের নিচে। স্থানীয়রা জানান, গরু-ছাগলসহ তাদের সব মালামাল লুট হয়েছে। শুক্রবার (১০ নভেম্বর) সন্ধ্যা ৭টা পর্যন্ত ঠাকুরবাড়ি গ্রামের হিন্দু পরিবারগুলো তাদের বাড়িতে ফেরেনি।